Source: http://docplayer.fi/2197733-Rautalammin-kunta-kirkonkylan-osayleiskaava-alue-maisemaselvitys-2012-tilatohtorit-oy-tel-358-40-1325-500.html
Timestamp: 2017-11-22 08:04:50+00:00
Document Index: 24888995

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

RAUTALAMMIN KUNTA KIRKONKYLÄN OSAYLEISKAAVA-ALUE MAISEMASELVITYS Tilatohtorit Oy Tel: - PDF
RAUTALAMMIN KUNTA KIRKONKYLÄN OSAYLEISKAAVA-ALUE MAISEMASELVITYS Tilatohtorit Oy Tel:
Download "RAUTALAMMIN KUNTA KIRKONKYLÄN OSAYLEISKAAVA-ALUE MAISEMASELVITYS 2012. Tilatohtorit Oy Tel: +358 40 1325 500"
3 RAUTALAMMIN KUNTA KIRKONKYLÄN OSAYLEISKAAVA-ALUE MAISEMASELVITYS 2012 Tilatohtorit Oy Tel: Tila- ja Kaavatohtorit Heikinkatu 23 FIN Oulu
5 RAUTALAMMIN KUNTA, KIRKONKYLÄN OSAYLEISKAAVA-ALUE MAISEMASELVITYS 2012 SISÄLLYSLUETTELO JOHDANTO 3 Selvitysmenetelmät 4 Kaavoitustilanne ja aluevaraukset 4 MAISEMARAKENNE 5 Maisemarakenne, yleistä 5 Kallio- ja maaperä, yleistä 5 Kallioperä Pohjois-Savossa 6 Maaperä Pohjois-Savossa 6 Kallio- ja maaperä osayleiskaava-alueella 6 Maaston korkeussuhteet Rautalammilla ja osayleiskaava-alueella 7 Vesistöt 8 Vesistöalueet ja vedenjakajat 8 Tulvakorkeus 8 MAISEMAKUVA 9 TAAJAMAKUVA 10 RAUTALAMMIN ARVOKKAAT MAISEMA-ALUEET JA -KOHTEET 13 Arvokkaat maisema-alueet 13 Rautalammin kirkonkylän kulttuurimaisema 13 Arvokkaat kallioalueet 15 Maukosvuori 15 Kokkovuori 17 Rämäkkövuoren louhikko 17 Kiikarvuori 17 Arvokkaat peltoalueet 17 LÄHTEET 18 LIITE 1. MAISEMAINVENTOINTIKARTTA Selitteet Maisemainventointikartta (erillinen liite) 3
6 RAUTALAMMIN KUNTA, KIRKONKYLÄN OSAYLEISKAAVA-ALUE MAISEMASELVITYS 2012 JOHDANTO Tämän maisemaselvityksen on koonnut arkkitehti TkL Risto Suikkari/Tilatohtorit Oy jäljempänä mainitun aineiston pohjalta. Paikan päällä tehtyyn havainnointiin ovat lisäksi osallistuneet maisema-arkkitehti Elina Söderström, arkkitehti LuK Kai Tolonen sekä insinööri Eero Tolonen. Maisemaselvityksen asiasisällön on tarkistanut biologi, FM Jorma Knuutinen kesällä Tässä selvityksessä on tarkasteltu maiseman ja taajamakuvan visuaalisesti merkittäviä tekijöitä. Arvokkaita luontokohteita on tarkasteltu erillisessä Tilatohtorit Oy:n kokoamassa selvityksessä Rautalammin kunta, kirkonkylän osayleiskaava-alue, Luontoselvitys Rautalammin kunnan alueelle on tehty laaja luonto- ja maisemaselvitys vuonna 2002 (Jorma Knuutinen & Raimo Pakarinen: Miekka-, Koskelo- ja Äijäveden, Lonkarin, Rautalammen, Sääks- ja Kalajanjärven sekä eräiden muiden järvien ja lampien luonto- ja maisemaselvitys). Maisemainventointia on täydennetty kesällä ja syksyllä 2011 sekä 2012 paikan päällä suoritettujen inventointikäyntien yhteydessä tehdyillä havainnoilla. Selvityksiin on koottu myös viimeisin Ympäristöministeriön ja Ely -keskuksen keräämä eri selvityksistä saatu tieto, joka koskee Rautalampia ja kirkonkylän osayleiskaava-aluetta. Selvitysmenetelmät Maisemaselvityksessä on käsitelty maisemarakennetta ja visuaalista maisema- ja taajamakuvaa sekä esitetty maiseman suojelualueet ja kohteet sekä kehitettävät kohteet maisemassa. Rautalammin kirkonkylän osayleiskaava-alueen arvokkaimpien maisemakohteiden kuvaus perustuu osalta aluetta Jorma Knuutisen ja Raimo Pakarisen vuonna 2002 laatimaan selvitykseen Miekka-, Koskelo- ja Äijäveden, Lonkarin, Rautalammen, Sääks- ja Kalajanjärven sekä eräiden muiden järvien ja lampien luontoja maisemaselvitys sekä Jukka Husan et al. vuonna 2001 toimittamaan selvitykseen Luonnon- ja maisemansuojelun kannalta arvokkaat kallioalueet Pohjois-Savossa, Pohjois-Savon maakuntakaavan 2030 liiteselvityksiin sekä paikan päällä kesällä ja syksyllä 2011 tehtyihin maisemainventointeihin. Arvokkaista maisemakohteista on niiden kuvauksen yhteydessä esitetty kaavamerkintäsuositukset. Maukosvuoren osalta on esitetty tärkeimpien luonto- ja maisematekijöiden arviointi (Husa et al 2001, 106). Maiseman ja taajamakuvan visuaaliselta kannalta tärkeimmät tekijät on esitetty maisemainventointikartalla (liite 1). Liitekartalla maisemaa ja taajamakuvaa on tarkasteltu julkisen tilan näkökulmasta. Kaavoitustilanne ja aluevaraukset Kirkonkylän osayleiskaava-aluetta koskee Ympäristöministeriön 2011 vahvistama Pohjois-Savon maakuntakaava Maakuntakaavaa edeltäneessä Sisä-Savon seutukaavassa harju- ja kalliomaisema-alueeksi (MY, maa- ja metsätalousvaltainen alue, jolla ympäristöarvoja) on merkitty Maukosvuori. Pohjois-Savon maakuntakaavassa vastaavat alueet on merkitty MY1 -merkinnällä (maa- ja metsätalousvaltainen alue, jolla on erityisiä ympäristöarvoja). Rautalammin kirkko ja keskusraitti on Pohjois-Savon maakuntakaavassa 2030 merkitty Valtakunnallisesti tärkeäksi kulttuurihistorialliseksi ympäristöksi (MA1-v 001). Lisäksi suurtilat miljöineen on myös merkitty valtakunnallisesti tärkeiksi: - Karjalan suurtila, v valmistunut päärakennus ja miljöö (MA1-v 002; RKY) - Korholan v valmistunut päärakennus ja miljöö (MA1-v 003; RKY) - Ropolan v valmistunut päärakennus ja miljöö (MA1-v 004; RKY) 4
7 Rautalammin kirkonkylän kulttuurimaisema, keskustan pohjoispuolen vesistöjen rajaamien suurtilojen ja viljelysaukeiden muodostama kokonaisuus on maakuntakaavassa arvioitu kulttuuriympäristön tai maiseman vaalimisen kannalta maakunnallisesti arvokkaaksi maisema-alueeksi (MA1 006) aloitetun Kirkonkylän uuden osayleiskaava-alueen järvimaisemaa koskee kaksi vahvistettua osayleiskaavaa: Kirkonkylän osayleiskaava vuodelta 1983 (Äijävesi, Liimattalansalmi, Noukkalampi, Savijärvi ja Syväjärvi) ja Toholahden (teollisuusalueen) osayleiskaava vuodelta 1994 (Äijävesi, Kaijärvi) sekä sen muutos Viimeksi mainitussa kaavassa on Karjalan kartanon sr -suojelumerkinnän lisäksi Karjalan ja Pakarilan pihamiljöö merkitty AP/s -merkinnällä (pientalovaltainen alue, jolla ympäristö säilytetään), sekä Karjalan kartanon rantapuustolle osoitettu sp-1 -merkintä, jolla puusto säilytetään. Kirkonkylän v osayleiskaavassa Rautalammin suurtilojen pihapiirit on merkitty suojeltaviksi SR -merkinnällä. Keskeiset alueet kuuluvat Rautalammin kirkonkylän asemakaavaan. Asemakaavaan on Kokkovuori merkitty luonnonsuojelulain nojalla suojelluksi luonnonsuojelualueeksi (SL). Useita kirkonkylän taajamassa keskeisesti sijaitsevia rakennuksia on suojeltu asemakaavassa, mm. Pilvenpiirtäjä (Lassilan puustelli) (sr-1), Rautalammin Osuusmeijeri, (sr-2), Kirkko, kellotapuli ja muuri (skr-1), Vanha ompeluseurantalo (sr). Rautalammin arvokkaat luontokohteet -selvityksessä (Knuutinen 1989) mainitaan seuraavat nyt kaavoitettavalla kirkonkylän osayleiskaava-alueella sijaitsevat luonto- ja maisemakohteet: Maukosvuori (länsirinne lähiympäristöineen) (Vm 1), Savijärven suo (Su 17), Tervalampi (Lv 7), Savijärven kosteikko (Lv 10), Maukosvuoren itäreunalla lähellä Pitkälahden rantaa sijaitseva Maukosvuoren lehto (Lh 3) ja Tallivirran vuorimaa (Vm 2). Osayleiskaava-alueen ulkopuolella Kokkovuoren luoteispuolella sijaitsee Kokkovuoren suo (Su 16). Maukosvuori kokonaisuudessaan on luokiteltu Luonnon- ja maisemansuojelun kannalta valtakunnallisesti arvokkaaksi kallioalueeksi (Husa et al. 2001, Luonnon- ja maisemansuojelun kannalta arvokkaat kallioalueet Pohjois-Savossa. Suomen ympäristökeskus, alueelliset ympäristöjulkaisut 214, 18 20). Rautalammin reittiä on esitetty erityissuojelukohteeksi ns. suojeluvesityöryhmän mietinnössä (Komiteanmietintö 1977) ja vesistöjen erityissuojelutyöryhmän mietinnössä (Työryhmän mietintö 1992). Reitin koskia koskee lisäksi koskiensuojelulaki. Rämäkkövuoren louhikko Hankaveden Pitkälahden itäreunalla on luokiteltu Metsälain (10 ) mukaiseksi erityisen tärkeäksi elinympäristöksi. MAISEMARAKENNE Maisemarakenne, yleistä Maisemarakenne on kokoava nimi, joka kuvaa maaston topografiaa, maa- ja kallioperää, vesiolosuhteita, pienilmastoa ja kasvillisuutta. Maisemarakenne vaikuttaa ihmisen toimintaan, erityisesti maanviljelyyn, asutuksen sijoittumiseen ja kulkureittien linjaukseen. Se on luettavissa kaikesta historiallisesti kerrostuneesta ympäristöstä ja auttaa ympäristön ymmärtämisessä. Oikein käytettynä maisema-analyysi antaa laajempaa taustatietoa maaston ominaisuuksista sekä auttaa esimerkiksi rakennettavuus- ja kulttuurihistoriallisten selvitysten kohdentamisessa. Analyysin perusteella voidaan laatia kaavoitusta ja muuta maastoa ja maisemakuvaa muokkaavaa toimintaa ohjaavia suosituksia, jotka säästävät myöhemmissä suunnitteluvaiheissa aikaa ja kustannuksia. Maisemarakenne on Rautalammin kirkonkylän taajaman pohjoispuolella vanhaa maatalousmaisemaa. Taajaman eteläpuolella maisema on voimakkaasti kumpuilevaa. Maisemakuvaa hallitsee luoteis-kaakko - suunnassa kirkonkylän läpi kulkeva harjumuodostuma, jolle rakentaminen keskittyy, sekä sitä reunustavat vesistöt: Äijävesi, Hankaveden pohjoiseen ulottuvat kapeat lahdet sekä useat muut pienemmät järvet. Kallio- ja maaperä, yleistä Kiinteä kallioperä ja sitä peittävä maaperä näkyvät maaston muodoissa ja maisemarakenteessa. Maaperän ja kallioperän ominaisuudet vaikuttavat muun muassa kasvillisuuden ja eliöstön muodostumiseen ja menestymiseen. 5
8 Kallioperä Pohjois-Savossa Suomen kallioperä on maapallon vanhimpia. Se on muodostunut vaihtelevissa geologisissa olosuhteissa miljoonaa vuotta sitten. Suomi sijaitsee prekambrisen kilven alueella, jossa vanha kallioperä on paljastunut nuorempien kerrostumien alta. Kallioperä on tiivistä ja ehjää, lukuun ottamatta murroslinjoja ja ruhjevyöhykkeitä. (Koskinen 2010, 5) Kuopiosta pohjoiseen ja koilliseen sijaitsee prekambriajan varhaisemmalla maailmankaudella yli miljoonaa vuotta sitten syntynyttä syvälle kulunutta mannerlaattaa edustava kallioperän osa. Sen kivet ovat etupäässä granitoideja ja gneissejä. Kuopiosta etelään ja länteen toisen, pohjoista kohti työntyneen laatan kallioperässä kivet ovat miljoonaa vuotta vanhoja gneissejä, sedimentti- ja vulkaniittikiviä ja niihin tunkeutuneita, enimmäkseen graniittisia syväkiviä. Alueen läpi kulkee Savon liuskejakso, joka muodostuu muinaisen Karelidien vuorijonon juuriosista. Kahden eri-ikäisen ja tyyppisen kallioperän kohtaaminen aiheuttaa rikkonaisuutta pinnanmuodoissa, suhteellisen suuria korkeusvaihteluita ja kalliopaljastumia. Rikkonaisuutta lisää myös Pohjois-Savon halki kulkeva Perämeren-Laatokan vyöhykkeeksi kutsuttu laaja kallioperän murrosvyöhyke. Murrokset näkyvät maisemassa selvänä luodekaakko- suuntaisena juovaisuutena. Mannerjään kuluttamiin kallion murroslinjoihin on syntynyt järvivesistöjä. (Koskinen, 6) Maaperä Pohjois-Savossa Pohjois-Savon maaperä on suurimmilta osin syntynyt viimeisen jääkauden aikana mannerjäätikön kuluttavien, kuljettavien ja kerrostavien voimien tuloksena sekä jääkauden jälkeisten prosessien vaikutuksesta. Jääkausi päättyi Savon alueella noin vuotta sitten. Jäätikön sulamisen jälkeen alue oli lähes kauttaaltaan veden vallassa. Pohjois-Savon alue oli saaristoa lukuun ottamatta yhtenäistä manneraluetta koillisessa Rautavaaran ja Sonkajärven alueilla. Mannerjäätiköltä purkautuvien sulamisvesien tuoma liete kerrostui altaiden pohjalle savena ja hiesuna. Itämeren Yoldiamerivaiheen ylimmät rannat ovat nykyisin Varkaudessa noin 120, Kuopiossa noin 145 ja Iisalmessa noin 170 metriä nykyisen merenpinnan yläpuolella. Mannerjäätikön painon hellittäessä maa alkoi kohota, jolloin vähitellen paljastui uutta maata ja merenlahdet muuttuivat järviksi. Pohjois-Savon suuret järvet kuuluivat aluksi muinaisiin suurjärviin, idässä Suursaimaaseen ja lännessä Muinais-Päijänteeseen. Harjujaksot syntyivät mannerjäätikön sulamisvaiheessa jäätikköjokiin. Nykyisin Pohjois-Savon maisemaa hallitsevat moreenin peittämät kalliomäet sekä harjuselänteet. Mäkien väliset painanteet ovat usein soistuneita. Pellot ovat syntyneet rehevimmille kasvualustoille: savikoille, mäkien huuhtoutumattomille lakialueille ja hienoainesmoreenin peittämille rinteille. Harjut ovat perinteisesti toimineet liikenneväylinä, ja myös enemmistö Pohjois-Savon taajamista sijaitsee harjualueilla. (Koskinen 2010, 8) Kallio- ja maaperä osayleiskaava-alueella Vallitsevat kivilajit ovat graniitti ja granodioriitti sekä pyrokseenigraniitti ja montsoniitti (Husa etal. 2001, 15). Kaava-alueen itäosassa esiintyy myös liuskeisiin kuuluvia kivilajeja. Monin paikoin on näkyvissä avokallioita. Louhikkoisia rantoja tavataan kirkonkylän eteläpuolella. Kirkonkylän tuntumassa on vesi- ja rantamaisemassa näkyviä louhikoita mm. Rämäkkövuoren juurella Pitkälahden itärannalla sekä Äijäveden Tallivirralla. Louhikoita sijaitsee myös monien mäenjyrkänteiden tyvellä hieman kauempana rannasta, erityisesti Maukos-, Kiikar- ja Rämäkkövuorella. Saviperäiset maalajit ovat yleiskaava-alueen rantojen tavallisimpia kivennäismaalajeja (Suomen geologinen yleiskartta 1934). Hiekkarantoja sijaitsee Hankaveden Pitkälahden pohjukassa, Toholahdessa ja paikoin Syväjärven rannoilla. Ranta-alueiden ulkopuolella Rautalammin kirkonkylän osayleiskaavoitettavan alueen maaperä on pääasiassa soraa ja moreenia, jonka rakennettavuus on hyvä. (ks. kuva 1. Maaperäkartta). Alueella on kuivia kangasmaita sekä jonkin verran soita ja kosteikkoja. Kuivat kangasmaat ovat pääosin pienehköjä ja yleensä kivikkoisia moreeniharjanteita. 6
9 Kuva 1. Maaperäkartta Rautalammin kirkonkylän keskeisiltä osilta. Vihreä väri kuvaa hiekkaharjua, punainen kalliota, vaaleanpunainen moreenikerrostumia, sininen saviperäistä maata ja ruskea eloperäistä kerrostumaa. Lähde: Maanmittauslaitoksen maaperäkartta, Rautalampi. Maaston korkeussuhteet Rautalammilla ja osayleiskaava-alueella Pohjois-Savo on kokonaisuudessaan melko matalaa. Suurin osa maakunnan alueesta sijoittuu metrin korkeudelle merenpinnasta. Rautalammilla maaston topografia on voimakkaasti kumpuilevaa. Maaston korkokuva on pienpiirteissään vaihteleva ja selvästi luode-kaakko-suuntautunut. Laaksot, selänteet ja jyrkänteet noudattavat kallioperän syviä, pitkiä ja kapeita murroksia. Kaava-alueella korkeus vaihtelee noin 96,1 ja 193,1 metrin välillä merenpinnan yläpuolella. Vesi- ja rantamaisemassa keskeisiä mäkiä kaava-alueella ovat mm. Kiikarvuori (Äijävesi, Tallivirran kaakkoisranta), Maukosvuori (Syväjärvi, Tervalampi), Rämäkkövuori (Hankaveden Pitkälahti) ja Kokkovuori (Liimattalansalmi). Myös kaava-alueen tuntumassa sijaitsevilla Huuhko-, Peura- ja Tyyrinvuorella sekä Kilpimäellä lähimäkineen on merkitystä alueen maisemakuvassa. Kallioisia rantoja kaava-alueella on monin paikoin: Pitkälahdella, Syväjärvellä, Tervalammella, Toholahdella ja Tallivirralla. Maaston korkeimmat kohdat kaava-alueella ovat lähes sata metriä läheisten järvien pinnan yläpuolella (esim. Kiikarvuori (190 m) sekä Maukosvuori ja Rämäkkövuori (180 m merenpinnan yläpuolella). Rautalammin kirkonkylän keskustan läpi kulkee merkittävä harjujakso: Pörölänmäki-Rautalampi- Kerkonkoski. Tämä harju noudattaa samaa muotoa kuin muutkin Pohjois-Savon harjut. Ne ovat selkeitä kohomuotoisia selänteitä, joiden lievealueilla levittäytyvät paikoitellen laajat rantakerrostumat. Harjujaksot seuraavat järvialtaiden ja kalliomäkien välisten laaksopainanteiden kuvastamaa kallioperän kaakkoluodesuuntausta. Kaava-alueella mm. Latsinmäellä esiintyy loivapiirteisiä paiste- ja varjorinteitä sekä suppia ym. harjuille luonteenomaisia muodostumia. 7
10 Vesistöt Pohjois-Savolle on tunnusomaista vesistöjen runsaus. Maakunnan pinta-alasta huomattava osa, yli 17 % on vettä. Lukuisat järvet yhdistyvät jokien, salmien ja koskien välityksellä monihaaraisiksi, sokkeloisiksi vesireiteiksi. Nämä vesistöreitit ovat olleet tärkeä kulkuväylä maakunnan sisällä ja toimineet yhdyssiteenä muuhun maahan. (Koskinen, 15) Vesistöalueet ja vedenjakajat Savonselän vedenjakajavyöhyke erottaa Kymijoen ja Vuoksen vesistöalueet toisistaan. Etelässä vedet virtaavat vapaasti kohti Kallavettä ja edelleen Saimaata. Kymijoen vesistön latvavesiin kuuluva Rautalammin reitti on luonteeltaan karu ja kokonaisuutena lähes luonnontilainen. Keiteleen kanava yhdistää Rautalammin reitin Päijänteeseen. Rautalammin reitillä veden laatu on hyvä. (Koskinen, 15) Rautalammilla reitin vedet laskevat Koskelovedestä Tyyrinvirran kautta Lonkariin (1,5 km 2 ) ja edelleen Äijäveteen (2,4 km 2 ). Rautalampi (1,6 km 2 ) laskee Liimattalansalmen kautta Äijäveteen sivuten Äijä- ja Hankaveden erottavaa luode-kaakko -suuntaista harjumuodostumaa. Vedet virtaavat Äijävedestä edelleen Tallinvirran kautta harjumuodostuman eteläpuolella sijaitsevaan Hankaveteen. Äijä- ja Hankaveden vedenpinta on 96,1 metriä ja Syväjärven vedenpinta on 104,2 metriä merenpinnan yläpuolella. Kaavaalueen järvistä korkeimmalla sijaitsee Palolampi (113,6 metriä merenpinnan yläpuolella). Järvet ovat melko syviä; vesien syvyys vaihtelee Äijävedessä yleensä 3-10 metriä mutta Toholahdessa syvyys on jopa 19 metriä ja Tallinvirrassakin 16 metriä. Syväjärven ja Hankaveden Pitkälahden syvyys on paikoittain yli 20 metriä. Savijärven ja Kilpilammen puolestaan vain vajaa 10 metriä. Kaijärvessä ja Palolammessa vettä on vain muutamien metrien verran. Tulvakorkeus ELY -keskuksen suositus tulvakorkeudeksi Rautalammin reitin järvien Hankavesi-Lonkari välillä on 97,50. Suositukseen on vielä lisättävä avointen ulapoiden rannoilla käytettävä aaltoiluvara, jonka suuruus määräytyy vapaan ulapan ja rannan kaltevuuden perusteella. Aaltoiluvaran määrittämisessä voidaan käyttää apuna alla olevaa taulukkoa, missä on ulapan pituuden ja rannan kaltevuuden perusteella ilmoitettu aallon pystysuora nousukorkeus tasapohjaisella ja kivikkoisella rannalla. Taulukkoa laadittaessa on otettu perustaksi ns. merkitsevä aallonkorkeus, joka tarkoittaa niiden korkeimpien aaltojen keskikorkeutta, joiden lukumäärä on 1/3 kaikista aalloista. Tarkasteltavaksi tuulen nopeudeksi on valittu 12 m/s, jollainen tuuli esiintyy ulapalla keskimäärin kerran kuukaudessa. Todennäköisyys tätä kovemman tuulen ja huipputulvan esiintymiselle yhtä aikaa on hyvin pieni. Taulukko 1. Aallon likimääräinen nousukorkeus tasapohjaisella rannalla (T) ja karkealla kivikkorannalla (K) erilaisilla rannan kaltevuuksilla. Ulapan pituus (km) AALLON NOUSUKORKEUS (cm) Rannan kaltevuus 1/30 T 1/10 T 1/5 T 1/4 T 1/4 K 1/2,5 T 1/2,5 K 1/1,5 T 1/1,5 K 0, , , , , , ,
11 MAISEMAKUVA Rautalampi kuuluu Ympäristöministeriön jaottelussa Itäisen järviseudun maisema-maakuntaan ja siinä Keski- Suomen järviseutuun. Maisemamaakuntien jaon on laatinut ympäristöministeriön maisema-aluetyöryhmä Jakoa on hyödynnetty, kun kulttuurimaiseman eri piirteistä on tehty valtakunnallisia ja maakunnallisia tarkasteluja ja arviointeja. Rautalammin etelä- ja pohjoisosa eroavat korkokuvaltaan toisistaan huomattavasti. Eteläosa on jylhää vuorimaata, pohjoispuolisko matalampaa ja tasaisehkoa, loivien maastomuotojen luonnehtimaa aluetta, jossa mäet, kumpareet ja selänteet kohoavat harvakseltaan ympäristöstään. Rajalinja kulkee jokseenkin kirkonkylän kautta: Huuhko-, Palo-, Tyyrin- ja Kokkovuori sekä Kilpimäki lähimäkineen kuuluvat eteläisen vuorimaan pohjoisimpiin kohoumiin. Rautalammin kirkonkylä sijaitsee maiseman solmukohdassa, jossa vesistöt rajaavat harjuselännettä. Se on myös Rautalammin vesireitin solmukohta, jossa kapeikot ja pienemmät järvet yhdistävät Hankaveden Koskeloveteen. Polveilevat, karut ja kirkkaat vesistöt ovat syntyneet rikkonaisen kallioperän murroksiin. Loivemmilla rannoilla ja harjun liepeillä on hienojakoisen maalajin kerrostumia, jotka ovat viljelyssä. Rantojen asuttua ja viljeltyä vyöhykettä ympäröivä maisema on jyrkkäpiirteisten mäkien ja kallioiden luonnehtimaa metsäistä vuorimaata. Luoteis kaakko -suuntaiselle hiekkaharjulle sijoittuva kirkonkylän keskustaajama rajautuu koillisessa Äijäveden vesistöön ja eteläosiltaan Syväjärveen sekä Hankavedestä pistäviin kapeisiin lahtimuodostelmiin sekä niiden välisiin moreenikannaksiin ja -harjuihin. Maasto on voimakkaasti kumpuilevaa. Kirkonkylän ympäristö on luonnonmaisemiltaan vaihteleva ja monipuolinen: kauniita kallioita, jylhiä metsiä, harjumaisemaa, kapeikoita ja suojaisia lahdenpoukamia, pieniä saaria ja monimuotoisia rantoja. Kirkonkylän pohjoispuolta hallitsee kulttuurimaisemakokonaisuus, joka muodostuu Sahalan ja Korholan suurtilojen viljelyaukeista, niitä yhdistävistä vesikapeikoista ja peltoaukeiden väliin jäävästä kallioisesta niemekkeestä. Suurtilat ovat maiseman dominantteja, näkyen avoimien peltojen kautta laajalle. Toholahden sillalta luoteeseen katsottaessa avautuu vuosisatainen kulttuurimaisema Äijäveden rannalle. Oikealla on Eepperin talo rantapeltoineen, taaempana Karjalan kartano rakennuksineen ja vielä kauempana näkyy Sahalan kartanon maita. Järven toisella rannalla ovat Lassilan ja Pappilan rakennukset. Ranta- ja harjumaisema on kirkonkylällä osittain umpeutunut ja arvorakennukset peittyvät puiden lehvästöjen taakse (vrt. kuvapari Rautalampi ennen ja nyt). Kuvat 2 ja 3. Rautalampi ennen ja nyt. Vasemmalla kuva kirkonkylästä 1950-luvulta. Oikealla nykytilanne. Kuvat: Rautalammin kunta. 9
12 TAAJAMAKUVA Taajamakuvan kannalta tärkeitä kohteita ovat Rautalammin kirkon ja keskusraitin sekä Pestuuraitin ja Mantankujan muodostamat kokonaisuudet (Pohjois-Savon maakuntakaava 2030, kohdenumerot MA1-v 001 ja MA1 007). Kirkko ja keskusraitti on luokiteltu kulttuuriympäristön tai maiseman vaalimisen kannalta valtakunnallisesti arvokkaaksi alueeksi. Pestuuraitti ja Mantankuja on luokiteltu maakunnallisesti arvokkaaksi alueeksi. Historia on edelleen voimakkaasti läsnä Rautalammin keskusraitilla sen varteen sijoittuvien useiden historiallisten rakennusten kautta. Aivan ydinkeskustassa kirkkoa vastapäätä ovat historialliset rakennukset, Vanha Peura ja Lassilan puustelli (Pilvenpiirtäjä), jääneet luvulla suoritetun kantatie 69 korotuksen jalkoihin (Kuva 5). Rakennusten perustusten jääminen liian matalalle tiehen nähden on uhka niiden säilymiselle. Valumavesiä on vaikea ohjata pois rakennuksen seinustalta. Kuvat 4 ja 5. Vasemmalla Rautalammin kirkonkylän raittia 1950-luvulla. Kuva: Rautalammin museo. Oikealla näkymä raitilta tänään. Tien takana näkyy kantatien 69 korotuksen jalkoihin jäänyt historiallinen pilvenpiirtäjä. Kuva E. Söderström. Raitin tilarakenne muodostuu paikoittain kovin leveäksi kirkonkylän palvelutoimintaan liittyvien avoimien asfaltoitujen paikoitusalueiden reunustaessa raittia (kuvat 6 ja 7). Tätä tilannetta voitaisiin parantaa pienin tilaa jäsentävin ja rajaavin toimenpitein (ks. kuva 8) Kuvat 6 ja 7. Vasemmalla kunnantalon piha. Oikealla marketin edusta raitin itäpäässä. Raitille aukeavat asfalttikentät hajottavat raitin perinteistä tilarakennetta. Kuvat E. Söderström ja R. Suikkari. 10
13 Kuva 8. Ehdotus raitin katutilan jäsennöimiseksi paikoitusalueiden edustalla. Illustraatio: E. Söderström. Kirkko on edelleen yksi kirkonkylän taajaman ja maiseman dominanteista, mutta se on osittain jäänyt metsän peittoon (vrt. kuvapari 2 ja 3 Rautalampi ennen ja nyt sekä kuvat 9 ja 10). Jyväskylän suunnasta keskustaa lähestyttäessä, kirkontorni näkyy hetken jo kaukaa, kadoten puiden taakse lähempänä keskustaa. Kuvat 9 ja 10. Kirkko raitin varresta nähtynä sekä näkymä Toholahden sillalta luoteeseen (kirkko punaisen nuolen kohdalla). Kirkko peittyy puuston taakse eikä enää näy maisemassa kuten aiemmin. Kuvat R. Suikkari. Vesikapeikkojen, pelto- ja niittyaukeiden ja kallioiden vuorotteleva maisema tarjoaa useita kauniita näkymiä aivan kirkonkylän asutuksen kupeessa. Vanhat, osin jo kilpikaarnoittuneet männyt pääraitin ja pienempien teiden ja katujen varsilla korostavat kyläkuvan arvokasta ilmettä. 11
14 Kuvat 11 ja 12. Näkymä Pitkälahdelle Rämäkkövuorelta sekä uimarannalta aivan kivenheiton päässä keskusraitilta. Kuvat R. Suikkari. Kuvat 13 ja 14. Syväjärven uimaranta sekä näkymä Karjalan pelloilta Äijäveden yli kirkonkylälle. Kuvat E. Söderström. Kuvat 15 ja 16. Vasemmalla näkymä Toholahdesta kaakkoon. Taustalla kohoaa Peuravuori. Kuva. E. Söderström. Oikealla näkymä Kiikarvuoren laelta pohjoiseen, kohti kirkonkylää. Kuva R. Suikkari 12
15 RAUTALAMMIN ARVOKKAAT MAISEMA-ALUEET JA -KOHTEET Arvokkaat maisema-alueet Kaupunkikuvan kannalta arvokkaat maisema-alueet edustavat suomalaista maalaismaisemaa parhaimmillaan. Ne on nimetty maisemanhoidon edistämistä varten. Rautalammilla on nimetty kaksi arvokasta maisema-aluetta. Saahkarin-Myhinpään museotie on ainoa Valtioneuvoston päätöksellä valtakunnallisesti arvokkaaksi maisema-alueeksi ja -nähtävyydeksi listaama kohde Rautalammilla. Tie sijaitsee kirkonkylästä kaakkoon, kirkonkylän osayleiskaava-alueen ulkopuolella. Saahkarin-Myhinpään tie kulkee jylhäpiirteisessä pohjoissavolaisessa metsä- ja järvimaisemassa, maastonmuotoja kauniisti myötäillen. Se johtaa Ihalaiskylältä Rautalammin kirkolle. Maantietä alettiin rakentaa vuonna 1901, ja kyläpolkua muistuttava ratsutie levennettiin maantieksi vuonna kyläläisten urakkatöinä. Maantie hyväksyttiin tiemuseokohteeksi vuonna Valtakunnallisesti arvokkaiden maisema-alueiden päivitysinventointi on meneillään, ja sen on määrä valmistua vuoden 2015 loppuun mennessä. Rautalammin kirkonkylän kulttuurimaisema Rautalammin kirkonkylän kulttuurimaisema on arvioitu kulttuuriympäristön tai maiseman vaalimisen kannalta maakunnallisesti arvokkaaksi maisema-alueeksi Ympäristöministeriön vuoden 2009 maisemainventoinnissa sekä Pohjois-Savon vuonna 2011 vahvistetussa maakuntakaavassa 2030 (kohdenumero MA1 006). Kulttuurimaisema sijaitsee suurimmaksi osaksi kirkonkylän osayleiskaava-alueella. Rajaukseen kuuluu kirkonkylän pohjoispuolen kulttuurimaisemakokonaisuus, joka muodostuu Sahalan ja Korholan suurtilojen viljelyaukeista, niitä yhdistävistä vesikapeikoista ja peltoaukeiden väliin jäävästä kallioisesta niemekkeestä. Ympäristöministeriön maisemainventoinnin arvioinnissa todetaan, että Rautalammin vanhan emäpitäjän kartanomaisten maatilojen muodostama maisema on Pohjois-Savossa ainutlaatuinen. Historiallisen kulttuurimaiseman luonnetta ja näkymiä on muuttanut eniten Äijäveden itärannan avoimen peltomaiseman rakentuminen taajamaksi. Eri toiminnot sijoittuvat kuitenkin maisemaan luonteville vyöhykkeille ja maisema on elävää ja kerroksellista. Kartanoympäristöt luovat taajaman rajoille arvokkaita avoimia kulttuurimaisemavyöhykkeitä. Kartanoympäristöt näkyvät vesistöjen ja peltoaukeiden muodostamassa maisemassa toimien kiintopisteinä - maiseman dominantteina yhdessä maiseman taustalla kohoavien jyrkänteisten kalliomuodostumien kanssa. 13
16 Kuva 17. Ote Pohjois-Savon maakuntakaavan 2030 liitteestä, osoittaen kulttuuriympäristön tai maiseman vaalimisen kannalta valtakunnallisesti tai maakunnallisesti tärkeät kohteet tai alueet. Punainen katkoviiva on kaavoittajan toimesta lisätty osoittamaan kirkonkylän osayleiskaava-alueen rajan. 14
17 Arvokkaat kallioalueet Kallioalueiksi on luokiteltu avokallioiden lisäksi kallioalueet, joiden maanpeite on korkeintaan 1 m. Maukosvuori Luonnon- ja maisemansuojelun kannalta valtakunnallisesti arvokkaaksi kallioalueeksi on Rautalammilla luokiteltu 8 kohdetta (Husa etal. 2001, Luonnon- ja maisemansuojelun kannalta arvokkaat kallioalueet Pohjois-Savossa. Suomen ympäristökeskus, alueelliset ympäristöjulkaisut 214, 18 20): Nro Kallioalue Karttalehti Arvoluokka 29 Pöllyvuori-Iso Niinivuori Mustikkavuori-Ristilamminvuori Olkivuori-Ahvenlamminvuori Niinimäki-Ruunavuori , Roninvuori-Romuvuori , Kuikkavuoren kallioalue Enonniemi-Kalajanvuori Maukosvuori , 12 3 Näistä vain Maukosvuori (kohdenumero 36) sijaitsee kirkonkylän osayleiskaavan suunnittelualueella. Maukosvuoren arvoluokitus on 3: hyvin arvokas kallioalue. Jyrkkärinteinen ja metsäpeitteinen Maukosvuori hallitsee etenkin Syväjärven pohjoisrannalta avautuvaa vesi- ja rantamaisemaa. Erityisesti vuoren keski- ja itäosassa on kalliojyrkänteitä, silokallioita ja louhikoita, mutta ne eivät sanottavammin näy vesille. Rinteillä metsä on havupuuvaltaista, itäosassa vanhahkoa ja melko luonnontilaista. Kallioisimmilla paikoilla kasvaa harvahkoa männikköä. Maukosvuoren tärkeimpien tekijöiden arviointi (Husa et al 2001, 106): GEOLOGINEN ARVO: 3 Muut arvot: BIOLOGINEN ARVO: 3 Historialliset arvot: 4 MAISEMA-ARVO: 3 Monikäyttöarvot: 4 Muuttuneisuus: 4 Lähiympäristön arvot: 3 Suomen ympäristökeskuksen selvityksessä Luonnon- ja maisemansuojelun kannalta arvokkaat kallioalueet Pohjois-Savossa, alueelliset ympäristöjulkaisut 214 (Husa Jukka et al. 2001, 106) kuvataan Maukosvuoren maisemalliset ominaisuudet seuraavasti: Maukosvuori rajautuu pohjoisreunasta Syväjärveen ja erottuu parhaiten ympäristöön järven pohjoispuolelta katsottaessa. Jyrkkäpiirteisenä kohoava kalliomäki näkyy järveltä ja idästä, Maukolantieltä metsäisenä kumpareena. Itärinteen kalliot eivät erotu lähimaisemassa tiheän puuston seasta kuin 50 metrin päähän. Koillispään kymmenmetrinen seinämä näkyy päinvastoin hyvin järvelle. Länsijyrkänteen päältä näkee puuston estämättä yli 5 km päähän länteen. Länsipuolella, vaarojen takaa erottuu hyvin Hankavesi ja sen rantapellot. Luoteessa näkyy Kilpimäki ja horisontissa siintää kaukaiset vaaranrinteet. Tervalampeen viettävässä rinteessä on muutamia kilpikaarnapetäjiä, mutta Maukosvuoren laki ja sen eteläinen rinne ovat taimikkoa tai avohakkuualuetta. Koillisjyrkänteen päältä näkee Rautalammin kirkonkylälle ja kalliolle kantautuu kylän ääniä. (Husa et al. 2001, 106). Maukosvuoren lakiosa on moreenipeitteistä, loivasti kumpuilevaa maastoa, jossa on vain vähän kalliopaljastumia. Maukosvuoren geomorfologisesti ja maisemallisesti edustavin osa-alue sijaitsee mäen länsireunalla Tervalammen eteläpään kohdalla olevan noin 15 m korkean jyrkänteisen kallioseinämän alueella, jossa näkyy mannerjäätikön kuluttava vaikutus edustavasti. Kvartsimontsoniitin voimakkaan vaakarakoilun ja mannerjäätikön synnyttämät jyrkännemuodot muistuttavat päälle kasattuja patjoja, jonka reunat pullistuvat kaarevasti ulospäin. Osa kallionlohkoista on ulkonevia, osa syvennyksiä. Laattamaisten lohkojen reunat ovat pyöristyneet ja silokalliopinnoilla on jäätikön uurresuunnat selvästi näkyvissä. Jyrkänteisen länsirinteen yläosassa lähellä lakea on viistojyrkkiä tavanomaista laajempia, harvamännikköisiä silokallioita. Tervalammen pohjoispään kohdalla on 8 metrin korkuinen ylikalteva ja runsasrakoinen seinämä. Siinä jyrkänteisen kalliorinteen kokonaiskorkeus on noin 35 m. Maukosvuoren koilliskulmassa on 12 m korkea sileä ja harvaan kuutiorakoillut pystyseinä. Tämän kaakkoispuolella seinämä on mutkitteleva ja lohkoutunut vaakarakoja pitkin isoiksi lohkareiksi. Itärinne on 30 m korkea ja kohoaa porrasmaisena laelle. Siinä yksittäiset seinämäpinnat ovat parhaimmillaan 5 m korkeita. Alueen kallioperä kuuluu svekofennialaisiin pyrokseenigranitoideihin. Kivilaji on keski- ja tasarakeista kvartsimontsoniittia, jossa on tasaisesti tummanvihreitä pyrokseenirakeita. Paikoin kivessä esiintyy hieman kookkaampia kalimaasälpähajarakeita. Tervalammen pohjoispään kohdalla on kalliossa puolen metrin 15
18 paksuinen karkearakeinen pegmatiittijuoni. Alueen kvartsimontsoniitille on yleistä selvä kuutiorakoilu ja etenkin jyrkänteiden alueella näkyvä voimakas vaakarakoilu. Maukosvuoren kaavamerkintäsuositus on MY: maa- ja metsätalousvaltainen alue, jolla on erityisiä ympäristöarvoja. Kuva 18. Maukosvuori. Lähde: Husa et al, 2001, 107. Valtakunnallisesti arvokkaaksi luokiteltu alue on rajattu katkoviivalla. 16
19 Kokkovuori Liimattalansalmen pohjoisrannalla sijaitseva Kokkovuori on osoitettu maakuntakaavassa pieneltä osin SL - merkinnällä (SL 557), jolla osoitetaan luonnonsuojelulain nojalla suojeltuja tai suojeltavaksi tarkoitettuja alueita. Kyseessä on lehto vuoren lounaisrinteellä. Kokkovuori jatkuu varsinaisen luonnonsuojelualueen molemmin puolin Liimattalansalmen suuntaisina jyrkänteinä. Rämäkkövuoren louhikko Rämäkkövuoren louhikko on luokiteltu Metsälain (10 ) mukaiseksi erityisen tärkeäksi elinympäristöksi. Kohde on näyttävä suurilohkareinen louhikko jyrkällä Pitkälahteen laskevalla rantarinteellä vanhan laskettelurinteen vieressä. Puusto on valtaosaltaan harvahkoa ja vanhahkoa mäntyä, jonka joukossa on vähänlaisesti koivua ja kuusta - myös väli- ja alispuuna. Keskiosalla rinnelouhikkoa ei juuri ole puustoa. Kasvillisuus on kuivahkoa kangasta. Kiikarvuori Suurmaiseman kannalta visuaalisesti tärkeänä voidaan pitää myös Toholahden etelärannalla ja Tallivirran kaakkoisrannalla sijaitsevaa Kiikarvuorta avokallioineen ja jyrkänteineen. Vuori hallitsee Toholahden pohjoisrannalta etelään päin avautuvaa maisemaa aina Toholahden sillalle asti näkyen järvimaiseman taustalla. Erityisen jylhä, vesi- ja rantamaisemassa edukseen erottuva osa on vuoren lounainen, Tallivirtaan rajautuva rinne (Vm2, Knuutinen 1989). Vuoren päältä avautuu näkymä Talliniemeen kohti kirkonkylää ja juurelta aivan Tallivirran rannassa kulkevalta vanhalta tielinjaukselta Tallivirralle kohti Hankavettä. Kaavamerkintäsuositus: MY - Maa- ja metsätalousvaltainen alue, jolla on erityisiä ympäristö-arvoja. Paikallisesti arvokkaiksi ja vähemmän merkittäviksi kallioalueiksi on Rautalammilla luokiteltu 8 kohdetta: Vuoreisenvuori, Vahvavuori, Iso Pärsnämäki, Paunonvuori, Rappuvuori, Tökrönvuori. Näistä yksikään ei sijoitu kirkonkylän osayleiskaavan suunnittelualueelle. (Husa etal. 2001, 143). Arvokkaat peltoalueet Rautalammin kirkonkylän kulttuurimaisema, keskustan pohjoispuolen vesistöjen, Äijäveden, Liimattalansalmen ja Savijärven, rajaamien suurtilojen ja viljelysaukeiden muodostama kokonaisuus on maakuntakaavassa arvioitu kulttuuriympäristön tai maiseman vaalimisen kannalta maakunnallisesti arvokkaaksi maisema-alueeksi (MA1 006). Ks. tarkempi kuvaus ja kartta, sivut Kaavamerkintäsuositus MA. 17
20 LÄHTEET Husa Jukka et al. Luonnon- ja maisemansuojelun kannalta arvokkaat kallioalueet Pohjois-Savossa. Suomen ympäristökeskus, alueelliset ympäristöjulkaisut 214, Oy Edita Ab, Helsinki Knuutinen Jorma & Pakarinen Raimo: Miekka-, Koskelo- ja Äijäveden, Lonkarin, Rautalammen, Sääks- ja Kalajanjärven sekä eräiden muiden järvien ja lampien luonto- ja maisemaselvitys. Rautalampi, Knuutinen Jorma: Rautalammin arvokkaat luontokohteet. Rautalammin kunta, ympäristönsuojelulautakunta, Rautalampi Koskinen Mervi: Pohjois-Savon maakunnallinen maisemaselvitys. Pohjois-Savon ympäristökeskus, Kuopio Pohjois-Savon maakuntakaava 2030, vahvistettu ympäristöministeriössä Pääjärvi, A.: Suomen geologinen kartta. Kallioperäkartta. Rautalampi (Lehti 3223). Geologian tutkimuskeskus. Espoo Rautalammin kunta, Hankavesi Kalajanjärvi rantaosayleiskaava. Ehdotus , kaavaselostus. Pöyry Oy, Rautalammin kunta, kirkonkylän osayleiskaava-alue, Luontoselvitys Tilatohtorit Oy Suomen geologinen yleiskartta 1934: Maalajikartta. Kuopio (Lehti C 3). Valtakunnallisesti arvokkaat maisema-alueet valtioneuvoston periaatepäätöksessä. Valtioneuvosto
RAUTALAMMIN KUNTA KIRKONKYLÄN OSAYLEISKAAVA-ALUE LUONTOSELVITYS 2012. Tilatohtorit Oy Tel: +358 40 1325 500
RAUTALAMMIN KUNTA KIRKONKYLÄN OSAYLEISKAAVA-ALUE LUONTOSELVITYS 2012 Tilatohtorit Oy Tel: +358 40 1325 500 Tila- ja Kaavatohtorit e-mail: info@tilatohtorit.fi Heikinkatu 23 FIN-90100 Oulu www.tilatohtorit.fi